
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 92 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Ανάπτυξης.2 

» Περ/ντος, Χωρ/ξίας και Δημ.Έργων.3 

» Εθνικής Παιδείας και Θρησκευμάτων.4 


» Απασχόλησης και Κοινωνικής Προστασίας . 5 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

Αριθμ. 1100659/610/Α0006 (1) 

Σύσταση, συγκρότηση και ορισμός μελών Ομάδας Εργα¬ 
σίας στο Υπουργείο Οικονομίας και Οικονομικών, για 
την αναθεώρηση του περιεχομένου του εγχειριδίου 
«Ανάλυση Διατάξεων του ΚΕΔΕ» και συγγραφή εγ¬ 
χειριδίου, με τίτλο «Διαδικασίες Είσπραξης Δημόσιων 
Εσόδων, που δεν περιλαμβάνονται στον ΚΕΔΕ». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57/Α') «συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

β) Του άρθρου 89 του π.δ. 284/1988 (ΦΕΚ 128/Α'). «Ορ¬ 
γανισμός του Υπουργείου Οικονομικών» (ΦΕΚ 128/Α'), 
όπως τροποποιήθηκε και ισχύει. 

γ) Του άρθρου 19 του ν. 1599/1986 (ΦΕΚ 75/Α'), όπως 
τροποποιήθηκε και κωδικοποιήθηκε με τις διατάξεις των 
άρθρων 13,14,15 και 33 του ν. 2690/1999 (ΦΕΚ 45/Α'). 

δ) Του άρθρου 34 του ν. 1914/1990 (ΦΕΚ 178/Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220/Α'). 

ε) Του άρθρου 17 του ν. 3205/ 2003 (ΦΕΚ 297/Α'). 

2. Το αριθμ. 7367/9.6.2006 έγγραφο της Σχολής Επιμόρ¬ 
φωσης Υπαλλήλων Υπουργείου Οικονομικών (Σ.Ε.Υ.Υ.Ο), 
με το οποίο ζητείται η σύσταση και η συγκρότηση της 
Ομάδας Εργασίας και προτείνονται τα μέλη αυτής. 

3. Το αριθμ. 1060459/673/Α0006/29.6.2006 έγγραφο 
του Προϊσταμένου της Γ ενικής Διεύθυνσης Διοικητικής 
Υποστήριξης, με το οποίο προτείνει στην ΣΕΥΥΟ να 
συμμετέχουν στην Επιτροπή αυτή ένας Νομικός Σύμ- 

βουλος του Κράτους και ένας υπάλληλος του κλάδου 
ΠΕ Εφοριακών. 

4. Το αριθμ. 9620/11.8.2006 έγγραφο της Σχολής 
Επιμόρφωσης Υπαλλήλων Υπουργείου Οικονομικών 
(Σ.Ε.Υ.Υ.Ο), στο οποίο επισυνάπτεται Απόσπασμα Δι¬ 
οικητικού Συμβουλίου, (συνεδρίαση Νο 29/13.7.2006 - 
Απόφαση 4), με θέμα «Εκκριση συμμετοχής μελών σε 
ομάδα εργασίας συγγραφής εγχειριδίων». 

5. Το γεγονός ότι από τις διατάξεις της απόφασης 
αυτής προκαλείται δαπάνη, για την αμοιβή του Συντο¬ 
νιστή, των μελών και της γραμματείας της Ομάδας 
Εργασίας, η οποία θα καλυφθεί από το Επιχειρησιακό 
Πρόγραμμα «Απασχόληση και Επαγγελματική Κατάρτι¬ 
ση» του Γ' ΚΠΣ (Έργο 106186) και θα καθορισθεί με άλλη 
απόφαση του Υπουργού Οικονομίας και Οικονομικών, 
αποφασίζουμε: 

I. - Συνιστούμε στο Υπουργείο Οικονομίας και Οικο¬ 
νομικών Ομάδα Εργασίας, για την αναθεώρηση του πε¬ 
ριεχομένου του εγχειριδίου «Ανάλυση Διατάξεων του 
ΚΕΔΕ» και τη συγγραφή εγχειριδίου, με τίτλο «Διαδικα¬ 
σίες Είσπραξης Δημόσιων Εσόδων, που δεν περιλαμβά¬ 
νονται στον ΚΕΔΕ». 

II. - Συγκροτούμε την παραπάνω Ομάδα Εργασίας και 
ορίζουμε τα μέλη αυτής, ως εξής: 

1. Γεώργιο Χατζάκη, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊστάμενος της 
Διεύθυνσης Είσπραξης Δημόσιων Εσόδων, ως Συντο¬ 
νιστή. 

2. Ιωάννη Ζορμπά, υπάλληλο με βαθμό Α' του κλάδου 
ΠΕ Εφοριακών, που υπηρετεί ως Προϊστάμενος της Υπο¬ 
διεύθυνσης Φορολογίας της Δ.Ο.Υ ΦΑΕΕ Πειραιά, ως 
μέλος και αναπληρωτή του Συντονιστή. 

3. Στυλιανή Χουζούρη, υπάλληλο με βαθμό Α' του 
κλάδου ΠΕ Εφοριακών, που υπηρετεί ως Προϊσταμένη 
Τμήματος Διοικητικής Εκτέλεσης της Δ/νσης Είσπραξης 
Δημόσιων Εσόδων, ως μέλος. 

4. Μαρία Κοσμαδάκη, υπάλληλο με βαθμό Α' του κλά¬ 
δου ΠΕ Εφοριακών, που υπηρετεί στην ΙΓ'Δ.Ο.Υ Αθηνών, 
ως μέλος. 

III. - Χρέη γραμματέα της Ομάδας Εργασίας, θα εκτε- 
λεί η Αδαμαντία Χειμαδιού, υπάλληλος με βαθμό Β', του 
κλάδου ΔΕ Δακτυλογράφων-Στενογράφων, που υπηρε¬ 
τεί στη Δ/νση Είσπραξης Δημόσιων Εσόδων. 

IV. -Έργο της Ομάδα Εργασίας είναι: 

α) η αναθεώρηση του περιεχομένου του εγχειριδίου 
«Ανάλυση Διατάξεων του Κώδικα Είσπραξης Δημόσιων 
Εσόδων (ΚΕΔΕ)» και 

β) η συγγραφή εγχειριδίου, με τίτλο «Διαδικασίες Εί¬ 
σπραξης Δημόσιων Εσόδων, που δεν περιλαμβάνονται 
στον Κώδικα Είσπραξης Δημόσιων Εσόδων (ΚΕΔΕ)», η 
οποία θα γίνει από το Συντονιστή της Ομάδας Εργα¬ 
σίας αυτής. 

V. - Η Ομάδα Εργασίας θα συνεδριάζει εκτός των 
ωρών του κανονικού ωραρίου λειτουργίας των Δημόσι¬ 
ων Υπηρεσιών, στο κατάστημα του Υπουργείου Οικονο¬ 
μίας και Οικονομικών, επί της οδού Πανεπιστημίου 20, 
στην Αθήνα και θα ολοκληρώσει το έργο της, σε τρεις 
(3) μήνες, από τη δημοσίευση της απόφασης αυτής. 

VI. - Η αμοιβή του Συντονιστή, των μελών και της Γραμ- 
ματείας της Ομάδας Εργασίας, θα καθοριστεί με άλλη 
απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 21734/ΕΥΣΑΠ 1684 

Τροποποίηση Συγκρότησης Ομάδας Σχεδιασμού και Κα¬ 
τάρτισης Αναπτυξιακού Προγραμματισμού 2007- 2013 
στο Υπουργείο Οικονομίας και Οικονομικών (άρθρο 
19, ν. 3312/2005). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
για το άρθρο πρώτο του π.δ. 63/2005 (Α' 98). 

2. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 
3793ΘΔΙΟΕ/85/1264 «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Β714.10.2005). 

3. Το π.δ. 178/2000 (ΦΕΚ165/Α714.7.2000) «Οργανισμός 
του Υπουργείου Εθνικής Οικονομίας», όπως ισχύει. 

4. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α721.3.2002). 

5. Το π.δ. 4/2002 (ΦΕΚ 3/Α714.1.2002), για την «Εκτέλεση 
ενεργειών τεχνικής βοήθειας-στήριξης και διαχείριση 
των αντιστοίχων πόρων». 

6. Την απόφαση του Υπουργού Οικονομίας και Οικο¬ 
νομικών υπ’ αριθμ. 38243/ΔΙΟΕ/922 περί Επιτροπών και 
Ομάδων Εργασίας (ΦΕΚ 1496/Β76.10.2004). 

7. Την υπ’ αριθμ. Ε(2000) 3405/28.11.2000 απόφαση 
της Ευρωπαϊκής Επιτροπής με την οποία εγκρίνεται 
το Κ.Π.Σ.2000-2006 της Ελλάδας και την υπ’ αριθμ. 
Ε/2001/2010/26.7.2001 απόφαση της Ευρωπαϊκής Επι¬ 
τροπής με την οποία τροποποιείται η υπ’ αριθμ. 
Ε(2000)3405/28.11.2000 απόφαση της Ευρωπαϊκής Επι¬ 
τροπής, που εγκρίνει το Κ.Π.Σ. 2000-2006. 

8. Το ν. 2860/2000 «Διαχείριση, παρακολούθηση 
και έλεγχος του ΚΠΣ και άλλες διατάξεις» (ΦΕΚ 251/ 
τ. Α714.11.2000) όπως τροποποιήθηκε και ισχύει. 


9. Το ν. 503/1976 (ΦΕΚ Α' 347/1976): «περί του τρόπου 
εγκρίσεως και παρακολουθήσεως υπό της Βουλής των 
κατά το άρθρο 79 παρ. 8 του Συντάγματος Προγραμ¬ 
μάτων Οικονομικής και Κοινωνικής Ανάπτυξης», όπως 
αυτός τροποποιήθηκε με το ν. 747/1978. 

10. Το ν. 1622/1986: «Τοπική αυτοδιοίκηση - περιφερει¬ 
ακή ανάπτυξη και Δημοκρατικός προγραμματισμός». 

11. Την κοινή υπουργική απόφαση 35357/17/10/2001 
(τροπ. 47533/ΔIΟΕ1250/2.12.2004): Σύσταση Ειδικής Υπη¬ 
ρεσίας με τίτλο «Υπηρεσία Στρατηγικής, Σχεδιασμού και 
Αξιολόγησης Αναπτυξιακών Προγραμμάτων» (ΕΥΣΣΑΑΠ), 
σύμφωνα με το άρθρο 3 του ν. 2860/2000. 

12. Το ν. 3312 (ΦΕΚ Α' 35/16.2.2005) και ειδικότερα το 
άρθρο 19 αυτού. 

13. Το ν. 3205 (ΦΕΚ Α' 297/ 23.12.2003). 

14. Την υπ’ αριθμ. 150 απόφαση του Πρωθυπουργού 
(ΦΕΚ 453 Β'/7.4.2005) περί συγκρότησης Διυπουργικής 
Επιτροπής Συντονισμού και Χάραξης Πολιτικής Αναπτυ¬ 
ξιακού Προγραμματισμού 2007-2013. 

15. Την υπ’ αριθμ. 2174/ΕΥΣΑΠ 1525/13.6.2005 κοινή 
υπουργική απόφαση σύστασης της Ομάδας Σχεδιασμού 
και Κατάρτισης Αναπτυξιακού Προγραμματισμού 2007- 
2013 στο Υπουργείο Οικονομίας και Οικονομικών. 

16. Τις διαδικασίες σχεδιασμού των Αναπτυξιακών 
Προγραμμάτων για την προγραμματική περίοδο 2007- 
2013. 

17. Το γεγονός ότι από την απόφαση αυτή προκαλείται 
δημόσια δαπάνη ποσού 58.000 ευρώ περίπου, η οποία 
θα καλυφθεί από πιστώσεις του προϋπολογισμού Τε¬ 
χνικής Βοήθειας (Υποπρόγραμμα Β'). 

18. Την υπ’ αριθμ. 45963/ΕΥΣΑΠ 3524/7.12.2005 από¬ 
φαση του Υπουργού Οικονομικών περί συγκρότησης 
της Ομάδας Σχεδιασμού και Κατάρτισης Αναπτυξιακού 
Προγραμματισμού 2007- 2013 στο Υπουργείο Οικονομί¬ 
ας και Οικονομικών, αποφασίζουμε: 

1. Την τροποποίηση της ανωτέρω (σημείο 18) Απόφα¬ 
σης Συγκρότησης Ομάδας Σχεδιασμού και Κατάρτισης 
Αναπτυξιακού Προγραμματισμού για την προγραμματική 
περίοδο 2007-2013 και συγκεκριμένα την παράγραφο 2 
αυτής ως ακολούθως: 

«2. Μέλη της Ομάδας, ορίζονται οι: 
α. Ο Προϊστάμενος της Ειδικής Υπηρεσίας Στρατηγι¬ 
κής Σχεδιασμού και Αξιολόγησης Αναπτυξιακών Προ¬ 
γραμμάτων (ΕΥΣΣΑΑΠ) της ΔΑ του ΚΠΣ, του ΥΠΟΙΟ, ως 
Συντονιστής της Ομάδας. 

β. Ο Προϊστάμενος της ΕΥ Συντονισμού της Εφαρμο¬ 
γής Ε.Π. (ΕΥΣ) της ΔΑ του ΚΠΣ, του ΥΠΟΙΟ. 
γ. Ο Προϊστάμενος ΕΥ Αρχή Πληρωμής, 
δ. Ο Προϊστάμενος της ΕΥ Διαχείρισης και Παρακο¬ 
λούθησης Ταμείου Συνοχής , του ΥΠΟΙΟ. 
ε. Ο Προϊστάμενος της ΕΥ ΟΠΣ του ΚΠΣ. 
στ. Ο Γ ενικός Διευθυντής της ΜΟΔ ΑΕ. 
ζ. Ο Προϊστάμενος της Μονάδας Σχεδιασμού και Αξι¬ 
ολόγησης της ΕΥΣΣΑΑΠ. 

η. Ο Προϊστάμενος της Μονάδας Στρατηγικής και Πα¬ 
ρακολούθησης Πολιτικών της ΕΥΣΣΑΑΠ. 

0. Ο Προϊστάμενος της Μονάδας Υποστήριξης και Τε¬ 
χνικής Βοήθειας της ΕΥΣΣΑΑΠ. 

ι. Ο Προϊστάμενος της Μονάδας Συστημάτων Διαχεί¬ 
ρισης και Ελέγχου της ΕΥΣ. 

ια. Ο Προϊστάμενος της Μονάδας Παρακολούθησης 
Περιφερειακών Ε.Π. της ΕΥΣ. 

ιβ. Ο συντονιστής της Οργανωτικής Γραμματείας. 

ιγ. Ο συντονιστής της Επιστημονικής Γ ραμματείας. 

ιδ. Γ. Σφακιανάκης, μέλος της Μονάδας Οικονομικής 
Έρευνας και Ανάλυσης του Σ.Ο.Ε. 

ιε. Ο Προϊστάμενος της Μονάδας Παρακολούθησης 
Τομεακών Ε.Π. της ΕΥΣ. 

Το έργο της Ομάδας επικουρείται από Επιστημονική 
και Οργανωτική Γραμματεία, που θα συγκροτηθούν με 
νέα απόφαση του Υπουργού Οικονομίας και Οικονο¬ 
μικών». 

Κατά τα λοιπά ισχύει η υπ’ αριθμ. 45963/ΕΥΣΑΠ 
3524/7.12.2005 απόφαση του Υπουργού Οικονομικών περί 
συγκρότησης της Ομάδας Σχεδιασμού και Κατάρτισης 
Αναπτυξιακού Προγραμματισμού 2007- 2013 στο Υπουρ¬ 
γείο Οικονομίας και Οικονομικών, ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μα'ΐου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

ΥΠΟΥΡ ΓΕΙΟ ΑΝΑΠ ΤΥΞΗΣ 

Αριθμ. Π1/5572 (2) 

Συγκρότηση Έκτακτης Επιτροπής για την αξιολόγηση των 
προσφορών του ανοικτού διαγωνισμού, Δ/ξη 79/2006, 
για την «Δημιουργία και Πιλοτική λειτουργία του Εθνι¬ 
κού Παρατηρητηρίου Εμπορίου Ε.Π.Ε.», του Υπουργεί¬ 
ου Ανάπτυξης Γ ενική Γ ραμματεία Εμπορίου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 

1.2. Του ν. 2286/1995 (ΦΕΚ 19/Α71995) άρθρο 6 παρ. 3 
«Προμήθειες του Δημοσίου Τομέα και ρυθμίσεις συνα¬ 
φών θεμάτων». 

1.3. Του ν. 2690/1999 (ΦΕΚ 45/Α79.3.1999) «Κύρωση του 
Κώδικα Διοικητικής Διαδικασίας και λοιπές διατάξεις». 

1.4. Του π.δ. 346/1998 «Προσαρμογή της Ελληνικής 
Νομοθεσίας για τις δημόσιες συμβάσεις υπηρεσιών 
προς τις διατάξεις της οδηγίας 92/50/ΕΟΚ» (Φ.Ε.Κ. 230/ 
Α71998), όπως τροποποιήθηκε από το π.δ. 18/2000 (ΦΕΚ 
15/Α72000) και από το π.δ. 101/2003 (ΦΕΚ 95/Α72003) και 
συμπληρωματικά του π.δ. 394/1996 (Φ.Ε.Κ. 266/Α71996) 
«Κανονισμός Προμηθειών του Δημοσίου» όπως τροπο¬ 
ποιήθηκε με το άρθρο 8 «Κρατικές Προμήθειες» του 
ν. 2741/1999 (Φ.Ε.Κ. 199/Α728.9.1999) και το άρθρο 35 του 
ν. 3377/2005 (Φ.Ε.Κ. 202/Α719.8.2005). 

1.5. Του π.δ. 397/1988 (ΦΕΚ 185/Α71988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

1.6. Του π.δ. 195/1995 (ΦΕΚ 102/Α71995) «Οργανισμός 
Γ ενικής Δ/νσης Κρατικών Προμηθειών». 

1.7. Του π.δ. 27/1996 (ΦΕΚ 19/Α71996) «Συγχώνευση 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης», όπως τροποποιήθηκε με το π.δ. 122/2004 (ΦΕΚ 
85/Α72004). 


1.8. Τ ου π.δ. 59/1996 (ΦΕΚ 51/Α71996) «Σύσταση Γ ενικής 
Γ ραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.9. Του π.δ. 121/2004 (ΦΕΚ/Α72004) «Διορισμός Υπουρ¬ 
γών και Υφυπουργών». 

2. Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β727.2.2006) κοινή απόφαση του Πρωθυπουργού και 
του Υπουργού Ανάπτυξης που αφορά στην ανάθεση 
αρμοδιοτήτων στους Υφυπουργούς Ανάπτυξης. 

3. Την υπ’ αριθμ. 9143/Β1/1.3.6/3320/31.8.2005 απόφα¬ 
ση της Ειδικής Υπηρεσίας Διαχείρισης του Ε.Π.ΑΝ για 
ένταξη του έργου «Στήριξη της Γ.Γ.Ε. για τη δημιουργία 
του Εθνικού Πρατήριου Εμπορίου, Μέτρο 1:3 «ΑΠΛΟΠΟΙ¬ 
ΗΣΗ ΕΠΙΧΕΙΡΗΣΙΑΚΟΥ ΠΕΡΙΒΑΛΛΟΝΤΟΣ» Δράση 1.3.6 
του Επιχειρησιακού προγράμματος «ΑΝΤΑΓΩΝΙΣΤΙΚΟ¬ 
ΤΗΤΑ» (Ε.Π.ΑΝ), όπως τροποποιήθηκε με την υπ’ αριθμ. 
1239/Β1/370/9.2.2006 απόφαση. 

4. Την υπ’ αριθμ. Β1-3554/27.6.2006 απόφαση του 
Υπουργού Ανάπτυξης «Δημιουργία και Πιλοτική Λειτουρ¬ 
γία του Εθνικού Παρατηρητηρίου Εμπορίου (Ε.Π.Ε.)». 

5. Την ανάγκη συγκρότησης επιτροπής αξιολόγη¬ 
σης των προσφορών του ανοικτού διαγωνισμού, Δ/ξης 
79/2006, για την «Δημιουργία και Πιλοτική λειτουργία 
του Εθνικού Παρατηρητηρίου Εμπορίου Ε.Π.Ε.» του 
Υπουργείου Ανάπτυξης Γενική Γραμματεία Εμπορίου, 
από εξειδικευμένους εμπειρογνώμονες λόγω της πο- 
λυπλοκότητας του διαγωνισμού και των καινοτομιών 
τις οποίες αυτός εισάγει, αποφασίζουμε: 

Συγκροτούμε Έκτακτη Επιτροπή αξιολόγησης των 
προσφορών του ανοικτού διαγωνισμού, Δ/ξης 79/2006, 
για την «Δημιουργία και Πιλοτική λειτουργία του Εθνικού 
Παρατηρητηρίου Εμπορίου Ε.Π.Ε.» του Υπουργείου Ανά¬ 
πτυξης - Γενική Γραμματεία Εμπορίου, αποτελούμενη 
από τους κατωτέρω: 

Πρόεδρος: Νικόλαος Καρελλάς - Παπαιωάννου , Μ3ο 
ΟοπιρυΙβΓ δοίοποθ. 

Αναπληρωτής: Βλάχος Κυριάκος, Επίκουρος Καθηγη¬ 
τής Πανεπιστημίου Πατρών. 

Μέλη 

Ιο μέλος : Κώστας Βαγενάς, Δικηγόρος. 

Αναπληρωματικό: Λεβέντη Κλειώ, Δικηγόρος. 

2ο μέλος: Κολυβάς Γιώργος, Δρ. Ηλεκτρονικών Υπο¬ 
λογιστών. 

Αναπληρωματικό: Μπράνης Γεώργιος, Μηχανικός Η/Υ, 
ΡίιΟ , ειδικό επιστημονικό προσωπικό ΑΔΑΕ. 

3ο μέλος: Διονύσης Λιναρδάτος, Μηχανικός Η/Υ, Ρίιϋ, 
τμηματάρχης ΕΕΤΤ. 

Αναπληρωματικό: Αλέξης Σπυρόπουλος, Δικηγόρος. 

4ο μέλος: Παπαδάτος Ευάγγελος, προϊστάμενος τμή¬ 
ματος Δ/ντης Δ/νης Ιατρικού Ηλεκτρ/κού Εξοπλ. και 
Επιστ. Οργάνων. 

Αναπληρωματικό: Νικολαίδης Ανδρέας, Υπάλληλος 
Γ εν. Γ ραμματείας Εμπορίου του Υπ. Αν. 

Γραμματέας: Μωραΐτης Εμμανουήλ, Υπάλληλος Γεν. 
Γραμματείας Εμπορίου του Υπ. Αν. 

Αναπληρωτής: Κρεμμύδα Καλλιόπη Υπάλληλος Γεν. 
Γραμματείας Εμπορίου του Υπ.. Αν. 

Έργο της Επιτροπής είναι α) η τεχνική αξιολόγηση των 
προσφορών και β) των δικαιολογητικών - στοιχείων της 
Δ/ξης που χρειάζονται τεχνικής αξιολόγησης, του ανοι¬ 
κτού διαγωνισμού, Δ/ξης 79/2006,για την «Δημιουργία 
και Πιλοτική λειτουργία του Εθνικού Παρατηρητηρίου 
Εμπορίου Ε.Π.Ε.» του Υπουργείου Ανάπτυξης - Γενική 
Γραμματεία Εμπορίου. 

Οι συνεδριάσεις της Επιτροπής θα γίνονται εκτός 
του ωραρίου εργασίας των Δημοσίων Υπηρεσιών και 
σε χρόνο που δεν καλύπτεται από υπερωριακή απο¬ 
ζημίωση, η δε αμοιβή της θα καθορισθεί με νεώτερη 
απόφασή μας. 

Η Επιτροπή θα ολοκληρώσει το έργο της σε χρόνο 
δύο (2) μηνών από την ημερομηνία υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. Π1/5571 

Συγκρότηση Έκτακτης Επιτροπής για την αξιολόγη¬ 
ση των προσφορών του ανοικτού διαγωνισμού, Δ/ 
ξη 50/2006, για την «Παροχή Υπηρεσιών Συμβούλου 
τεχνικής υποστήριξης για την υλοποίηση του Εθνι¬ 
κού Συστήματος Ηλεκτρονικών Δημοσίων Υπηρεσι¬ 
ών Προμηθειών (ΕΣΗΔΠ)», του Υπουργείου Ανάπτυ¬ 
ξης Γενική Γραμματεία Εμπορίου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 

1.2. Του ν. 2286/1995 (ΦΕΚ 19/Α71995) άρθρο 6 παρ. 3 
«Προμήθειες του Δημοσίου Τομέα και ρυθμίσεις συνα¬ 
φών θεμάτων». 

1.3. Του ν. 2690/1999 (ΦΕΚ 45/Α79.3.1999) «Κύρωση του 
Κώδικα Διοικητικής Διαδικασίας και λοιπές διατάξεις». 

1.4. Του π.δ. 346/1998 «Προσαρμογή της Ελληνικής 
Νομοθεσίας για τις δημόσιες συμβάσεις υπηρεσιών 
προς τις διατάξεις της οδηγίας 92/50/ΕΟΚ» (Φ.Ε.Κ. 230/ 
Α71998), όπως τροποποιήθηκε από το π.δ. 18/2000 (ΦΕΚ 
15/Α72000) και από το π.δ. 101/2003 (ΦΕΚ 95/Α72003) και 
συμπληρωματικά του π.δ. 394/1996 (Φ.Ε.Κ. 266/Α71996) 
«Κανονισμός Προμηθειών του Δημοσίου» όπως τροπο¬ 
ποιήθηκε με το άρθρο 8 «Κρατικές Προμήθειες» του ν. 
2741/1999 (Φ.Ε.Κ. 199/Α728.9.1999) και το άρθρο 35 του 
ν. 3377/2005 (Φ.Ε.Κ. 202/Α719.8.2005). 

1.5. Του π.δ. 397/1988 (ΦΕΚ 185/Α7ΐ988)«Οργανισμός 
του Υπουργείου Εμπορίου» όπως τροποποιήθηκε και 
ισχύει. 

1.6. Του π.δ. 195/1995 (ΦΕΚ 102/Α71995) «Οργανισμός 
Γενικής Δ/νσης Κρατικών Προμηθειών». 

1.7. Του π.δ. 27/1996 (ΦΕΚ 19/Α71996) «Συγχώνευση 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης», όπως τροποποιήθηκε με το π.δ. 122/2004 (ΦΕΚ 
85/Α72004). 

1.8. Του π.δ. 59/1996 (ΦΕΚ 51/Α71996) «Σύσταση Γ ενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.9. Του π.δ. 121/2004 (ΦΕΚ/Α72004) «Διορισμός Υπουρ¬ 
γών και Υφυπουργών». 

2. Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β727.2.2006) κοινή απόφαση του Πρωθυπουργού και 
του Υπουργού Ανάπτυξης που αφορά στην ανάθεση 
αρμοδιοτήτων στους Υφυπουργούς Ανάπτυξης. 


3. Την υπ’ αριθμ. 143.108-ΚΤΠ/30.12.2003 απόφαση της 
Ειδικής Υπηρεσίας Διαχείρισης του Ε.Π. ΚτΠ με θέμα 
«Ενταξη Πράξης στο Μέτρο 3.1 του Επιχειρησιακού 
Προγράμματος «Κοινωνία της Πληροφορίας» με τίτλο 
«Ανάπτυξη Εθνικού Συστήματος Ηλεκτρικών Δημοσίων 
Προμηθειών (ΕΣΔΗΠ)». 

4. Την υπ’ αριθμ. Β1-655/6.2.2006 απόφαση του Υπουρ¬ 
γού Ανάπτυξης «Υλοποίηση του ΕΣΗΔΠ που εντάσσεται 
στο Ε.Π. ΚτΠ ». 

5. Την ανάγκη συγκρότησης επιτροπής αξιολόγη¬ 
σης των προσφορών του ανοικτού διαγωνισμού, Δ/ξης 
50/2006, για την «Παροχή Υπηρεσιών Συμβούλου τεχνι¬ 
κής υποστήριξης για την υλοποίηση του Εθνικού Συστή¬ 
ματος Ηλεκτρονικών Δημοσίων Υπηρεσιών Προμηθειών 
(ΕΣΗΔΠ)» του Υπουργείου Ανάπτυξης Γ ενική Γ ραμματεία 
Εμπορίου, από εξειδικευμένους εμπειρογνώμονες λόγω 
της πολυπλοκότητας του διαγωνισμού και των καινοτο¬ 
μιών τις οποίες αυτός εισάγει, αποφασίζουμε: 

Συγκροτούμε Έκτακτη Επιτροπή αξιολόγησης των 
προσφορών του ανοικτού διαγωνισμού, Δ/ξης 50/2006, 
για την «Παροχή Υπηρεσιών Συμβούλου τεχνικής υπο¬ 
στήριξης για την υλοποίηση του Εθνικού Συστήμα¬ 
τος Ηλεκτρονικών Δημοσίων Υπηρεσιών Προμηθειών 
(ΕΣΗΔΠ)»του Υπουργείου Ανάπτυξης - Γ ενική Γ ραμμα¬ 
τεία Εμπορίου, αποτελούμενη από τους κατωτέρω: 

Πρόεδρος: Βλάχος Κυριάκος, Επίκουρος Καθηγητής 
Πανεπιστημίου Πατρών. 

Αναπληρωτής: Νικόλαος Καρελλάς - Παπαιωάννου, 
Μδο ΟοπιρυΙβΓ δοίοηοο. 

Μέλη 

Ιο μέλος: Λεβέντη Κλειώ, Δικηγόρος. 

Αναπληρωματικό: Κώστας Βαγενάς, Δικηγόρος. 

2ο μέλος: Μπράνης Γεώργιος, Μηχανικός Η/Υ, ΡόΟ, 
ειδικό επιστημονικό προσωπικό ΑΔΑΕ. 

Αναπληρωματικό: Κολυβάς Γιώργος , Δρ. Ηλεκτρονι¬ 
κών Υπολογιστών. 

3ο μέλος: Αλέξης Σπυρόπουλος, Δικηγόρος. 

Αναπληρωματικό: Διονύσης Λιναρδάτος, Μηχανικός 
Η/Υ, ΡΓιΟ, Τμηματάρχης ΕΕΤΤ. 

4ο μέλος: Μανούσου Κυριακή, Μηχανολόγος - Μη¬ 
χανικός, Υπάλληλος Γεν. Γραμματείας Εμπορίου του 
Υπ.Αν. 

Αναπληρωματικό: Βαρσαμίδης Γεώργιος, Ηλεκτρολό- 
γος-Μηχανικός, Υπάλληλος Γ εν. Γ ραμματείας Εμπορίου 
του Υπ. Αν. 

Γραμματέας: Λάμπρου Θεόδωρος, Υπάλληλος Γεν. 
Γ ραμματείας Εμπορίου του Υπ. Αν. 

Αναπληρωτής: Ασημάκης Νικόλαος, Δ/νση Υπάλληλος 
Γ εν. Γ ραμματείας Εμπορίου του Υπ. Αν., Δ/νση Πληρο¬ 
φορικής. 

Έργο της Επιτροπής είναι α) η τεχνική αξιολόγηση 
των προσφορών και β) των δικαιολογητικών - στοιχείων 
της Δ/ξης που χρειάζονται τεχνικής αξιολόγησης, του 
ανοικτού διαγωνισμού, Δ/ξης 50/2006,για την «Παροχή 
Υπηρεσιών Συμβούλου τεχνικής υποστήριξης για την 
υλοποίηση του Εθνικού Συστήματος Ηλεκτρονικών Δη¬ 
μοσίων Υπηρεσιών Προμηθειών (ΕΣΗΔΠ)» του Υπουργεί¬ 
ου Ανάπτυξης - Γ ενική Γ ραμματεία Εμπορίου. 

Οι συνεδριάσεις της Επιτροπής θα γίνονται εκτός 
του ωραρίου εργασίας των Δημοσίων Υπηρεσιών και 
σε χρόνο που δεν καλύπτεται από υπερωριακή απο¬ 
ζημίωση, η δε αμοιβή της θα καθορισθεί με νεώτερη 
απόφασή μας. 

Η Επιτροπή θα ολοκληρώσει το έργο της σε χρόνο 
δύο (2) μηνών από την ημερομηνία υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟ ΣΙΩΝ ΕΡΓΩΝ 

Αριθμ. οικ. 133430 (3) 

Σύσταση Ομάδας Σχεδιασμού Αναπτυξιακού 
Προγράμματος ΠΕΡΙΒΑΛΛΟΝ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
για το άρθρο πρώτο του π.δ. 63/2005 (Α' 98). 

2. Την κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών υπ’ αριθμ. 3793ΘΔΙΟΕ/85/1264 
«Καθορισμός αρμοδιοτήτων των Υφυπουργών Οικονομίας 
και Οικονομικών» (ΦΕΚ 1432/Β714.10.2005). 

3. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ57/Α721.3.2002). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α714.7.2000). 

5. Τον ν. 2860/2000 (ΦΕΚ Α' 251/14.11.2000), όπως αυτός 
ισχύει. 

6. Το π.δ. 4/2002 «Εκτέλεση Ενεργειών Τεχνικής Βοή- 
Θειας-Στήριξης και Διαχείριση, αντίστοιχων πόρων». 

7. Την υπ’ αριθμ. ΔΙΔΚ/Φ. 1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Καθορισμός αρ¬ 
μοδιοτήτων των Υφυπουργών Εσωτερικών, Δημόσιας 
Διοίκησης και Αποκέντρωσης» (ΦΕΚ 527/Β'). 

8. Το ν. 3312 (ΦΕΚ Α' 35/ 16.2.2005) και ειδικότερα το 
άρθρο 19 αυτού. 

9. Τον ν. 3205/2003 (ΦΕΚ Α' 297/23.12.2003) σχετικά με τις 
«Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων υπαλλήλων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος και 
άλλες συναφείς διατάξεις», όπως αυτός ισχύει. 

10. Την υπ’ αριθμ. Ε (2000) 3405/28.11.2000 απόφαση 
σχετικά με την έγκριση του ΚΠΣ, όπως αυτή τροποποι¬ 
ήθηκε και ισχύει. 

11. Την υπ’ αριθμ. 34576/11/5.1.2001 (ΦΕΚ 35/Β'/2001) 
κοινή υπουργική απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικο¬ 
νομίας και Οικονομικών και Περιβάλλοντος, Χωροταξίας 
και Δημοσίων'Εργων, με την οποία συστάθηκε η Ειδική 
Υπηρεσία Διαχείρισης του Ε.Π «ΠΕΡΙΒΑΛΛΟΝ» 2000 - 
2006, όπως τροποποιήθηκε και ισχύει. 

12. Το υπ,'αριθμ.. 27007/ΕΥΣΑΠ2090/29.6.2006 έγγραφο 
του Γενικού Γραμματέα Επενδύσεων και Ανάπτυξης του 
Υπουργείου Οικονομίας και Οικονομικών σχετικά με την 


έκδοση κοινής υπουργικής απόφασης σύστασης της 
ΟΣΠ ΠΕΡΙΒΑΛΛΟΝ. 

13. Το γεγονός ότι από την απόφαση αυτή προκαλείται 
πρόσθετη δημόσια δαπάνη ποσού 24.390 ευρώ περίπου, η 
οποία θα καλυφθεί από πιστώσεις του προϋπολογισμού 
Τεχνικής Βοήθειας του ΕΠ «ΠΕΡΙΒΑΛΛΟΝ» 2000 - 2006 
και κατανέμεται ολόκληρη στο 2006, αποφασίζουμε: 

Αρθρο 1 

Σύσταση Ομάδας Σχεδιασμού Αναπτυξιακού 
Προγράμματος ΠΕΡΙΒΑΛΛΟΝ 

1. Στο ΥΠΕΧΩΔΕ συνιστάται Ομάδα Σχεδιασμού Προ¬ 
γράμματος με τον τίτλο «Ομάδα Σχεδιασμού Αναπτυ¬ 
ξιακού Προγράμματος ΠΕΡΙΒΑΛΛΟΝ» και συντετμημένα 
«Ο.Σ.Π. ΠΕΡ». 

2. Η ΟΣΠΠΕΡ συγκροτείται στο πλαίσιο της Ειδικής 
Υπηρεσίας Διαχείρισης (Ε.Υ.Δ.) του Επιχειρησιακού Προ¬ 
γράμματος ΠΕΡΙΒΑΛΛΟΝ 2000 - 2006. 

Άρθρο 2 

Έργο της ΟΣΠΠΕΡ 

Έργο της Ο.Σ.Π. «ΠΕΡΙΒΑΛΛΟΝ» είναι η υποστήριξη 
του ΥΠΕΧΩΔΕ για τη συμμετοχή του στο σχεδίασμά 
του Εθνικού Στρατηγικού Σχεδίου Ανάπτυξης (Ε.Σ.Σ.Α.) 
και των Επιχειρησιακών Προγραμμάτων (Ε.Π.) της προ¬ 
γραμματικής περιόδου 2007 -2013. 

Ειδικότερα, η παροχή υποστήριξης αφορά στις ακό¬ 
λουθες ενέργειες και διαδικασίες: 

• συμμετοχή στις φάσεις και ενέργειες εκπόνησης του 
ΕΣΣΑ της προγραμματικής περιόδου 2007-2013, με τη 
σύνταξη προτάσεων, τη συμμετοχή στο σχετικό διάλο¬ 
γο με όλους τους συναρμόδιους φορείς της δημόσιας 
διοίκησης και της Ευρωπαϊκής Επιτροπής, την ανάληψη 
δράσεων ενημέρωσης, την κατάρτιση μελετών, κ.λπ. 

• διεξαγωγή των διαδικασιών διαβούλευσης με τους 
οικονομικούς και κοινωνικούς εταίρους, στο επίπεδο 
της δικής του αρμοδιότητας. 

• συντονισμός των διαδικασιών και εκπόνηση του Ανα¬ 
πτυξιακού Προγράμματος, καθώς και των συγχρημα- 
τοδοτούμενων Επιχειρησιακών Προγραμμάτων για την 
προγραμματική περίοδο 2007 - 2013, με την συλλογή και 
αξιοποίηση προτάσεων από τους φορείς που υπάγονται 
στην αρμοδιότητα του, την εκπόνηση μελετών / εκθέσεων, 
προτάσεων και προγραμματικών κειμένων, την τεκμηρίωση 
προγραμματικών επιλογών, τη διοργάνωση / συμμετοχή 
σε συναντήσεις εργασίας, Αναπτυξιακά Συνέδρια κ.λπ.. 

Άρθρο 3 

Αριθμός μελών και σύνθεση της ΟΣΠΠΕΡ. 

1. Η στελέχωση της Ομάδας Σχεδιασμού Αναπτυξιακού 
Προγράμματος ΠΕΡΙΒΑΛΛΟΝ γίνεται σύμφωνα με τις 
διατάξεις του άρθρου 19 του ν. 3312/2005. 

2. Τα μέλη της Ο.Σ.Π. ΠΕΡΙΒΑΛΛΟΝ ανέρχονται σε 
δεκαέξι (16), τα οποία κατά κατηγορία επιπέδου εκπαί¬ 
δευσης, κατανέμονται ως εξής: 

Α. Κατηγορία Πανεπιστημιακής Εκπαίδευσης (ΠΕ), 
συμπεριλαμβανομένου του ειδικού επιστημονικού προ¬ 
σωπικού, 15 άτομα. 

Β. Κατηγορία Τεχνολογικής Εκπαίδευσης (ΤΕ) 1 άτομο. 

3. Στην ΟΣΠ συμμετέχουν: 

Α) 5 στελέχη της Ε.Υ.Δ ΕΠΠΕΡ. 

Β) 11 στελέχη του ΥΠΕΧΩΔΕ, που απασχολούνται στην 
Ομάδα με μη αποκλειστική απασχόληση και παράλληλα 
με την άσκηση των καθηκόντων της υπηρεσίας τους. 
Επίσης τις εργασίες της ΟΣΠ ΠΕΡΙΒΑΛΛΟΝ δύναται να 
υποστηρίζει οργανωτικά και τεχνικά ιδιώτης εμπειρο¬ 
γνώμονας - Ανάδοχος σχετικής σύμβασης έργου, που 
λόγω ειδικών γνώσεων και εμπειρίας, μπορεί να συμβά- 
λει και να υποστηρίξει το έργο της Ομάδας. 

Αρθρο 4 

Τυπικά, ουσιαστικά και πρόσθετα προσόντα 
των μελών της ΟΣΠΠΕΡ 

Στο πλαίσιο της απόφασης συγκρότησης της ΟΣΠ¬ 
ΠΕΡ κατά τα οριζόμενα στην παρ. 3 του άρθρου 19 του 
ν. 3312/2005, θα πρέπει να διασφαλίζεται ότι τα μέλη 
που συγκροτούν την ΟΣΠ έχουν τα τυπικά, ουσιαστικά 
και όταν είναι εφικτό, τα πρόσθετα προσόντα για την 
αποτελεσματική εκπόνηση του περιγραφομένου στο 
άρθρο 2 της παρούσας, έργο. 

Ιδιαίτερα λαμβάνονται υπόψη: το επίπεδο σπουδών, 
η εμπειρία και ενασχόληση σε επιμέρους τομείς του 
αναπτυξιακού προγραμματισμού, σχεδιασμού και εφαρ¬ 
μογής αναπτυξιακών προγραμμάτων, η γνώση ξένων 
γλωσσών και η ικανότητα χρήσης Η/Υ. 

Αρθρο 5 

Ορισμός Συντονιστή της ΟΣΠΠΕΡ 

1. Σύμφωνα με τις παρ. 4 και 7 του άρθρου 19 του 
ν. 3312/2005, Συντονιστής της ΟΣΠ ΠΕΡΙΒΑΛΛΟΝ ορίζε¬ 
ται ο Προϊστάμενος της ΕΥΔ του Επιχειρησιακού Προ¬ 
γράμματος ΠΕΡΙΒΑΛΛΟΝ 2000 - 2006. 

Απόντος ή κωλυομένου του Συντονιστή, αυτός ανα¬ 
πληρώνεται από μέλος της ΟΣΠΠΕΡ που ορίζεται με τη 
σχετική απόφαση συγκρότησης που προβλέπεται στην 
παρ. 3 του παραπάνω άρθρου. 

2. Ο Συντονιστής της ΟΣΠ έχει τα εξής καθήκοντα: 

Α) Διοικεί και συντονίζει τις εργασίες για την εκτέλεση 

του έργου και έχει την ευθύνη, τη γενική εποπτεία και 
τον έλεγχο της πορείας αυτού. 

Β) Διαμορφώνει το χρονοδιάγραμμα εκτέλεσης του 
έργου και έχει την ευθύνη εφαρμογής του. 

Γ) Συνεργάζεται στενά με τα υπόλοιπα όργανα κε¬ 
ντρικού σχεδιασμού και τις άλλες ΟΣΠ Υπουργείων και 
Περιφερειών, για την έγκαιρη και αποτελεσματική πραγ¬ 
ματοποίηση του έργου, στο πλαίσιο των διαδικασιών 
σχεδιασμού της προγραμματικής περιόδου 2007-2013. 

Άρθρο 6 

Απόφαση Συγκρότησης της ΟΣΠΠΕΡ 

Η συγκρότηση της ΟΣΠΠΕΡ γίνεται μετά την έκδοση 
της παρούσας, με σχετική απόφαση του καθ’ ύλην αρμό¬ 
διου Γ ενικού Γ ραμματέα, σύμφωνα με τα προβλεπόμενα 
στο άρθρο 19 του ν. 3312/2005. 

Άρθρο 7 

Διάρκεια 

Η διάρκεια λειτουργίας της ΟΣΠΠΕΡ ορίζεται μέχρι 
την 31.12.2006, δυναμένης να παραταθεί με απόφαση 
του Υπουργού Οικονομίας και Οικονομικών μέχρι την 
ημερομηνία έγκρισης του ΕΣΣΑ 2007 - 2013 και των 
αντίστοιχων Επιχειρησιακών Προγραμμάτων. 


Άρθρο 8 

Αποζημιώσεις των μελών της ΟΣΠΠΕΡ 

Για τις συνεδριάσεις που πραγματοποιούνται εκτός 
κανονικού ωραρίου, η αποζημίωση του συντονιστή, των 
μελών και της γραμματειακής υποστήριξης, καθορίζεται 
λαμβάνοντας υπόψη τα προβλεπόμενα στο άρθρο 17 
παρ. 2(γ) του ν. 3205/2003, ως ακολούθως: 

• Συντονιστής: 300 ευρώ μηνιαίως 

• Μέλος: 255 ευρώ μηνιαίως 

• Γραμματεία: 195 ευρώ μηνιαίως 

Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις συνεδριάσεις το 
μήνα. Σε περίπτωση συμμετοχής σε λιγότερες συνεδρι¬ 
άσεις, η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΥΠΟΥΡΓΕΙΟ 

ΕΘΝΙΚΗΣ ΠΑΙΔΕ ΙΑΣ ΚΑΙ Θ ΡΗΣΚΕΥΜΑΤΩΝ 

Αριθμ. 113931/Β1 (4) 

Τροποποίηση, συμπλήρωση και αντικατάσταση διατά¬ 
ξεων της υπ’ αριθμ. 86960/Β1/1.9.2006 απόφασης της 
Υπουργού Εθνικής Παιδείας και Θρησκευμάτων «Συ¬ 
γκρότηση της ανεξάρτητης διοικητικής αρχής με την 
επωνυμία «Αρχή Διασφάλισης Ποιότητας» (Α.ΔΙ.Π.)» 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 11 του ν. 3374/2005 (Α' 189) «Διασφάλι¬ 
ση της Ποιότητας στην Ανώτατη Εκπαίδευση. Σύστημα 
Μεταφοράς και Συσσώρευσης πιστωτικών μονάδων - 
Παράρτημα διπλώματος», 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98), 

2. Την υπ’ αριθμ. 11676/Β1/3.2.2006 απόφαση της Υπουρ¬ 
γού Εθνικής Παιδείας και Θρησκευμάτων «Διορισμός 
Προέδρου της ανεξάρτητης διοικητικής αρχής με την 
επωνυμία «Αρχή Διασφάλισης Ποιότητας» (Α.ΔΙ.Π.)». 

3. Την υπ’ αριθμ. 76457/Β1/26.7.2006 κοινή απόφαση 
των Υπουργών Ανάπτυξης και Εθνικής Παιδείας και 
Θρησκευμάτων, 

4. Το από 5.6.2006 έγγραφο του Προέδρου της Συνό¬ 
δου των Πρυτάνεων και των Προέδρων των Διοικουσών 
Επιτροπών των Ελληνικών Πανεπιστημίων, 

5. Το υπ’ αριθμ. 2587/3.4.2006 έγγραφο του Προέδρου 
της Συνόδου των Προέδρων των Τεχνολογικών Εκπαι¬ 
δευτικών Ιδρυμάτων, 

6. Το υπ’ αριθμ. 1068/22.3.2006 έγγραφο της Κεντρικής 
Ένωσης Επιμελητηρίων Ελλάδος, 

7. Το γεγονός ότι δεν όρισαν τους εκπροσώπους τους 
τόσο η Εθνική Φοιτητική Ένωση Ελλάδος (Ε.Φ.Ε.Ε.) όσο 
και η Εθνική ΣπουδαστικήΈνωση Ελλάδος (Ε.Σ.Ε.Ε.) αν και 
εκλήθησαν με τα υπ’ αριθμ. 58994/Β1/13.6.2006 και υπ’ αριθμ. 
54436/Ε5/31.5.2006 έγγραφα του ΥΠΕΠΘ αντίστοιχα, 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε 

Στην υπ’ αριθμ. 86960/Β1/1.9.2006 απόφαση της Υπουρ¬ 
γού Εθνικής Παιδείας και Θρησκευμάτων «Συγκρότηση 
της ανεξάρτητης διοικητικής αρχής με την επωνυμία 
«Αρχή Διασφάλισης Ποιότητας» (Α.ΔΙ.Π.)» που έχει δη- 
μοσιευθεί στο υπ’ αρ. 1215 ΦΕΚ, Τεύχος Β', επιφέρονται 
οι ακόλουθες τροποποιήσεις: 

α) ο τίτλος της απόφασης αντικαθίσταται ως ακολού¬ 
θως: «Διορισμός των μελών της ανεξάρτητης διοικητικής 
αρχής με την επωνυμία «Αρχή Διασφάλισης Ποιότητας» 
(Α.ΔΙ.Π.)» β) το άρθρο 1 αντικαθίσταται ως ακολούθως: 

Αρθρο 1 

Διορισμός μελών 

1. Διορίζουμε τα μέλη της ανεξάρτητης διοικητικής 
αρχής με την επωνυμία «Αρχή Διασφάλισης Ποιότητας» 
(Α.ΔΙ.Π.) ως ακολούθως: 

α) Αικατερίνη Δούκα - Καμπίτογλου, καθηγήτρια του 
Αριστοτελείου Πανεπιστημίου Θεσσαλονίκης, για το 
επιστημονικό πεδίο των Ανθρωπιστικών Επιστημών. 

β) Λουκάς Τσούκαλης, καθηγητής του Εθνικού και Καποδι- 
στριακού Πανεπιστημίου Αθηνών για το επιστημονικό πεδίο 
των Νομικών, Κοινωνικών και Πολιτικών Επιστημών. 

γ) Βασίλης Ζαννής, καθηγητής του Πανεπιστημίου Κρή¬ 
της, για το επιστημονικό πεδίο των Επιστημών Υγείας. 

δ) Πάνος Τσακλόγλου, καθηγητής του Οικονομικού 
Πανεπιστημίου Αθηνών, για το επιστημονικό πεδίο των 
Οικονομικών Επιστημών και της Διοίκησης Επιχειρήσε¬ 
ων, ως μέλος. 

ε) Βασίλης Παπάζογλου, καθηγητής του Εθνικού Με- 
τσόβιου Πολυτεχνείου, για το επιστημονικό πεδίο των 
Επιστημών Μηχανικών και Γεωτεχνικών. 

στ) Σωκράτης Κατσίκας, καθηγητής του Πανεπιστη¬ 
μίου Αιγαίου, για το επιστημονικό πεδίο των Θετικών 
Επιστημών και Πληροφορικής. 

ζ) Κλεομένης Οικονόμου, Καθηγητής του Τ.Ε.Ι. Αθήνας, 
για τον κλάδο Επαγγελμάτων Υγείας και Πρόνοιας. 

η) Ιωάννης Βλάχος, Καθηγητής του Τ.Ε.Ι. Κρήτης, για 
τον κλάδο Τεχνολογικών Γεωτεχνικών Επιστημών και 
Τροφίμων. 

θ) Παντελής Υψηλάντης, καθηγητής του Τ.Ε.Ι. Λάρισας, 
για τον κλάδο Διοίκησης και Οικονομίας. 

ι) Ιωάννης Τόκης, καθηγητής του Τ.Ε.Ι. Ηπείρου, για τον 
κλάδο Τεχνολογικών Επιστημών Μηχανικών. 

ια) Λουίζα Λουκοπούλου, ερευνήτρια Α' Βαθμίδας, του 
Εθνικού Ιδρύματος Ερευνών. 

ιβ) Αμεντέο Οντόνι, εκπρόσωπος της Κεντρικής Ένω¬ 
σης Επιμελητηρίων. 

2. Η θητεία των μελών της Α.ΔΙ.Π. καθορίζεται σύμ¬ 
φωνα με τις διατάξεις της παρ. 3 του άρθρου 11 του 
ν. 3374/2005.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


ΥΠΟΥΡΓΕΙΟ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙ ΚΗΣ ΠΡΟ ΣΤΑΣΙΑΣ 

Αριθμ. 96921 (5) 

Τροποποίηση απόφασης «Συγκρότηση Επιτροπής για 

την αναμόρφωση των διατάξεων του ν. 2643/1998. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

2. Τις διατάξεις του ν. 2643/1998 «Μέριμνα για την απα¬ 
σχόληση ειδικών κατηγοριών και άλλες διατάξεις». 

3. Τις διατάξεις του π.δ. 368/1999 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

4. Τις διατάξεις του άρθρου 5 του ν. 3144/2003 (ΦΕΚ 
111/Α78.5.2003) «Κοινωνικός διάλογος για την προώθη¬ 
ση της απασχόλησης και την κοινωνική προστασία και 
άλλες διατάξεις». 

5. Την ανάγκη αναμόρφωσης των διατάξεων του 
ν. 2643/1998. 

6. Την υπ’ αριθμ. 94970/5.9.2006 απόφαση «Συγκρότηση 
Επιτροπής για την αναμόρφωση των διατάξεων του 
ν. 2643/1998» (ΦΕΚ 1383/Β714.9.2006). 

7. Το σημείωμα του Γενικού Γραμματέα - Προέδρου 
της Επιτροπής για την αναμόρφωση των διατάξεων του 
ν. 2643/1998, αποφασίζουμε: 

Τροποποιούμε την υπ’ αριθμ. 94970/5.9.2006 απόφα¬ 
ση «Συγκρότηση Επιτροπής για την αναμόρφωση των 
διατάξεων του ν. 2643/1998» κατά το μέρος που αφορά 
το χρόνο ολοκλήρωσης του έργου και ορίζουμε ότι το 
έργο θα περατωθεί μέχρι 31.12.2006. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 96707 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του ν. 2643/1998. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

2. Τις διατάξεις του άρθρου 9 του ν. 2643/1999 «Μέρι¬ 
μνα για την απασχόληση ειδικών κατηγοριών και άλλες 
διατάξεις». 

3. Τις υπ’ αριθμ. 192242/1998,10129/1999 και 190660/1999 
αποφάσεις του Υπουργού Εργασίας και Κοινωνικών 
Ασφαλίσεων «Σύσταση Πρωτοβάθμιων Πενταμελών 
Επιτροπών του ν. 2643/1998». 

4. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του κρατικού 

προϋπολογισμού, αλλά βαρύνει τον λογαριασμό εξόδων 
Διοίκησης του κλάδου Ανεργίας του Ο.Α.Ε.Δ. 

5. Την υπ’ αριθμ. 95863/8.7.2005 απόφαση «Επανα¬ 
σύσταση Πρωτοβάθμιων Πενταμελών Επιτροπών του 
ν. 2643/1998», όπως τροποποιήθηκε και ισχύει σήμερα. 

6. Το αριθμ. 90928/3.10.2006 έγγραφο του Νομικού 
Συμβουλίου του Κράτους, αποφασίζουμε: 

Τροποποιούμε την υπ’ αριθμ. 95863/8.7.2005 απόφαση 
«Επανασύσταση Πρωτοβάθμιων Πενταμελών Επιτροπών 
του ν. 2643/1998» όπως τροποποιήθηκε και ισχύει σή¬ 
μερα, κατά το μέρος που αφορά τον εκπρόσωπο του 
Νομικού Συμβουλίου του Κράτους στη Δυτική Ελλάδα, 
με έδρα την Πάτρα και χωρική αρμοδιότητα την αντί¬ 


στοιχη της ίδιας Διοικητικής Περιφέρειας, καθώς και 
των Νομών Κεφαλληνίας και Ζακύνθου, ως εξής: 

Νικόλαο Πατηνιώτη, Πάρεδρο του Νομικού Συμβουλίου του 
Κράτους, ως Πρόεδρο, σε αντικατάσταση της μετατεθείσης 
Παρέδρου του Ν.Σ.Κ. Νικολίτσας Πολιτικού, με αναπληρωτή 
τον Πέτρο Κωνσταντινόπουλο, Πάρεδρο του Ν.Σ.Κ. 

Κατά τα λοιπά ισχύει η ανωτέρω απόφαση, όπως έχει 
τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Νοεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 



II||] ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

